ananddey/assamese-wiki-corpus huggingface dataset:
জিতেন্দ্ৰনাথ গোস্বামী

জিতেন্দ্ৰনাথ গোস্বামী অসমৰ এজন বিজ্ঞানী, তেওঁ ভাৰতৰ প্ৰথম চন্দ্ৰ অভিযান চন্দ্ৰযান-১ৰ মুখ্য বিজ্ঞানী, এই অভিযানৰ পৰিকল্পনা আৰু ৰূপায়ণতো তেওঁৰ ভূমিকা গুৰুত্বপূৰ্ণ, চন্দ্ৰযান-২ লগতো তেওঁ জড়িত। বৰ্তমান তেওঁ ভৌতিক গৱেষণাগাৰ (Physical Research Laboratory)ৰ সঞ্চালক। এইজন অসমীয়া বিজ্ঞানীৰ জন্ম হয় অসমৰ যোৰহাট জিলাত।

শিক্ষা জীৱন

১৯৬৫ চনত জিতেন্দ্ৰনাথ গোস্বামীয়ে যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয়ৰ পৰা উচ্চতৰ মাধ্যমিক পৰীক্ষাত অসমৰ ভিতৰত ষষ্ঠ স্থান লাভ কৰি, পদাৰ্থ বিজ্ঞানক মূল বিষয় হিচাপে লৈ কটন মহাবিদ্যালয়ত স্নাতক শাখাত নামভৰ্তি কৰে। গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰাৰ পাছত পি. এইচ. ডি.ৰ বাবে তেওঁ টাটা মৌলিক গৱেষণা প্ৰতিষ্ঠানত যোগদান কৰে।

চন্দ্ৰযান

ভাৰতৰ প্ৰথম চন্দ্ৰ অভিযান চন্দ্ৰযান-১ৰ জিতেন্দ্ৰনাথ গোস্বামী আছিল বৈজ্ঞানিক অনুসন্ধান কৰোঁতা, এই অভিযানৰ পৰিকল্পনা আৰু ৰূপায়ণতো তেওঁৰ ভূমিকা গুৰুত্বপূৰ্ণ আছিল, তেনেদৰে চন্দ্ৰযান-২ অভিযানৰো তেওঁ মুখ্য বিজ্ঞানী। এই অভিযানক মংগলযান হিচাপেও জনা যায়। মংগলযানৰ প্ৰসংগত তেওঁ কয় যে, অদূৰ ভৱিষ্যতে মানৱজাতিৰ বিকল্প বাসস্থান হিচাপে মংগল গ্ৰহ চিহ্নিত হোৱাৰ সম্ভাৱনা আছে। ভাৰতত উত্তৰ পূৰ্বাঞ্চলৰ পৰা মহাকাশ গৱেষণাৰ ক্ষেত্ৰত উল্লেখনীয় বৰঙণি যোগাব পৰা প্ৰতিভাৰ সম্ভাৱনা আছে বুলিও গোস্বামীয়ে উল্লেখ কৰিছিল।

বঁটা আৰু সন্মান

ভাৰতীয় জাতীয় বিজ্ঞান একাডেমি (INSA)ৰ যুৱ বিজ্ঞানী বঁটা (১৯৭৮)
নাছাৰ পাব্লিক চাৰ্ভিচ গ্ৰুপ এচিভমেণ্ট বঁটা (১৯৮৬)
শান্তি স্বৰূপ ভটনাগৰ বঁটা (১৯৯৪)
বিজ্ঞান আৰু প্ৰযুক্তিৰ কমল কুমাৰী বঁটা লাভ কৰে। (২০০৩)
এছিয়া অ'চেনিয়া জিঅ'ছায়েঞ্চ ছ'চাইটীৰ 'এক্সফ'ৰ্ড' বঁটা (২০১৪)
অসম ৰত্ন (২০১৫), অসম চৰকাৰৰ সৰ্বোচ্চ অসামৰিক সন্মান
পদ্মশ্ৰী (২০১৭)

২০০৭ চনত তেওঁ ভাৰতীয় জ্যোতিৰ্বিজ্ঞান সংঘৰ সভাপতি নিৰ্বাচিত হয়, উন্নয়নশীল বিশ্বৰ বিজ্ঞান একাডেমি (TWAS) সভ্য, তদুপৰি ভাৰতীয় বিজ্ঞান একাডেমি, বাংগালোৰ সমূহ, জাতীয় বিজ্ঞান একাডেমি সমূহ (ভাৰত), এলাহবাদ, ইউৰোপীয় ভূ-ৰসায়ন সংঘ আদিৰ উপৰিও বিভিন্ন জ্যোতিৰ্বিজ্ঞান প্ৰতিষ্ঠানৰ তেওঁ সভ্য।।

বাহ্যিক সংযোগ

চন্দ্ৰযান-১ৰ ৱেবচাইট
বি বি চিৰ সৈতে জিতেন্দ্ৰনাথ গোস্বামীৰ আলাপ
মংগলযান সম্পৰ্কত জিতেন্দ্ৰনাথ গোস্বামী
BBC World Serviceৰ মংগলযান সম্পৰ্কত জিতেন্দ্ৰনাথ গোস্বামীৰ সৈতে হোৱা সাক্ষাৎকাৰ

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ বিজ্ঞানী
শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰেণী:কমল কুমাৰী ৰাষ্ট্ৰীয় বঁটা বিজয়ী
শ্ৰেণী:অসম ৰত্ন বঁটা বিজয়ী
প্ৰতিভা প্ৰহ্লাদ

প্ৰতিভা প্ৰহ্লাদ (; জন্ম: ১৯৬২) এগৰাকী ভাৰতনাট্যম নৃত্যশিল্পী, শিক্ষাবিদ, কৰিঅ’গ্ৰাফাৰ, কলা প্ৰশাসক, আৰু লেখিকা। তেওঁ দিল্লী আন্তঃৰাষ্ট্ৰীয় কলা মহোৎসৱৰ প্ৰতিষ্ঠাপক পৰিচালক আছিল।

জীৱন আৰু কৰ্ম

প্ৰতিভা প্ৰহ্লাদে ১৯৬২ চনৰ ২৯ জানুৱাৰীত ভাৰতৰ মহীশূৰত জন্মগ্ৰহণ কৰিছিল। প্ৰহ্লাদৰ নৃত্যৰ প্ৰতি আকৰ্ষণ চাৰি বছৰ বয়সৰ পৰাই আৰম্ভ হৈছিল বুলি কোৱা হয় আৰু যাৰ বাবে তেওঁক প্ৰথমে চাৰিৰ পৰা আঠ বছৰ বয়সৰ ভিতৰত ওচৰ-চুবুৰীয়াৰ নৃত্য শ্ৰেণীত যোগদান কৰিবলৈ উৎসাহিত কৰা হৈছিল। কোনো আনুষ্ঠানিক প্ৰশিক্ষণ নোলোৱাকৈয়ে তেওঁৰ নৃত্য যাত্ৰা আৰম্ভ হৈছিল আৰু মাক দেউতাকে তেওঁৰ প্ৰতিভাক উপলব্ধি কৰি উৎসাহিত কৰিছিল। ইউ.এছ কৃষ্ণ ৰাও, কলানিধি নাৰায়ণন আৰু ভি.এছ. মুথুস্বামী পিল্লাই আৰু কুচিপুডীত ভেম্পট্টি চিন্না সত্যৰ অধীনত তেওঁৰ নৃত্যৰ প্ৰাৰম্ভিক প্ৰশিক্ষণ চলে। ২০ বছৰ বয়স হোৱালৈ তেওঁ এগৰাকী প্ৰতিষ্ঠিত পেছাদাৰী নৃত্যশিল্পীলৈ পৰিণত হৈছিল। তেওঁ দেশৰ বহু মঞ্চ আৰু ৫০ খনতকৈও অধিক দেশত নৃত্য প্ৰদৰ্শন কৰিছে।

গণসংযোগ বিষয়ত স্নাতকোত্তৰ ডিগ্ৰী লাভ কৰা প্ৰহ্লাদে বাতৰি কাকতত প্ৰবন্ধ লিখাৰ লগতে টেলিভিছন ধাৰাবাহিকৰ প্ৰযোজনা, পৰিচালনা আৰু অভিনয়ৰ কাম কৰি আহিছে। নৃত্য আৰু আনুষংগিক বিষয়ৰ গ্ৰন্থও ৰচনা কৰিছে। প্ৰহ্লাদৰ ভাৰতনাট্যম বিষয়ক গ্ৰন্থ প্ৰকাশৰ পিছত ১০ বছৰ ধৰি আমাজনত ২ নম্বৰ বেষ্টচেলাৰ হৈ আছিল আৰু বহুবাৰ পুনৰ্মুদ্ৰন কৰা হৈছিল। TEDx আৰু শিক্ষানুষ্ঠানসমূহত বহুতো স্মৃতিচাৰণ বক্তৃতা প্ৰদান কৰা তেওঁ এগৰাকী অতি সন্মানীয় বক্তা।

সন্মান

২০০১: সংগীত নাটক একাডেমী বঁটা (ভাৰতনাট্যম)।
২০১৬: পদ্মশ্ৰী

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় মহিলা কৰিঅ'গ্ৰাফাৰ
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
অমৃতা পেটেল

অমৃতা পেটেল (, জন্ম: ১৩ নৱেম্বৰ ১৯৪৩) এগৰাকী ভাৰতীয় ব্যৱসায়ী। তেওঁ সমবায় দুগ্ধ খণ্ডৰ সৈতে জড়িত আৰু লগতে এগৰাকী পৰিবেশবিদ।
তেওঁ ১৯৯৮ চনৰ পৰা ২০১৪ চনলৈ ৰাষ্ট্ৰীয় দুগ্ধ উন্নয়ন বোৰ্ডৰ নেতৃত্ব দিছিল। এই বোৰ্ডে বিশ্বৰ আটাইতকৈ ডাঙৰ দুগ্ধ উন্নয়ন কাৰ্যসূচী 'অপাৰেচন ফ্লাদ'ৰ নেতৃত্ব দিছিল। তেওঁ আন কেইবাটাও প্ৰতিষ্ঠানৰ অধ্যক্ষতা কৰিছিল আৰু বেংকৰ বোৰ্ডৰ সদস্য আছিল। ২০০১ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।

প্ৰাৰম্ভিক জীৱন

অমৃতা পেটেলৰ জন্ম ১৯৪৩ চনৰ ১৩ নৱেম্বৰত নতুন দিল্লীৰ সফদৰজং ৰোডৰ এক গুজৰাটী পৰিয়ালত হৈছিল। তেওঁ অসামৰিক সেৱাৰ বিষয়া আৰু ৰাজনীতিবিদ হিৰুভাই এম পেটেল আৰু সাৱিত্ৰীবেনৰ কন্যা। তেওঁ পৰিয়ালৰ পাঁচগৰাকী কন্যাৰ ভিতৰত আটাইতকৈ সৰু আছিল। তেওঁৰ দেউতাকে চাকৰিৰ পৰা অৱসৰ গ্ৰহণ কৰাৰ পিছত তেওঁলোকৰ পৰিয়াল ১৯৫৯ চনত গুজৰাটৰ আনন্দলৈ উভতি গৈছিল। তেওঁ মুম্বাইৰ পৰা উচ্চ শিক্ষা লাভ কৰিছিল আৰু পশু চিকিৎসা বিজ্ঞান আৰু পশুপালনৰ স্নাতক ডিগ্ৰী লাভ কৰি অধ্যয়ন সম্পূৰ্ণ কৰিছিল। ১৯৬৫ চনত তেওঁ দুগ্ধসমবায় আমুলত যোগদান কৰে আৰু ভাৰ্গিজ কুৰিয়েনৰ অধীনত প্ৰশিক্ষণ লাভ কৰিছিল।

কৰ্মজীৱন

আমুলত প্ৰায় চাৰি দশক জুৰি কাম কৰাৰ পিছত তেওঁ ১৯৯৮ চনৰ পৰা ২০১৪ চনলৈ ৰাষ্ট্ৰীয় দুগ্ধ উন্নয়ন বোৰ্ডৰ (এনডিডিবি) অধ্যক্ষ হিচাপে নিযুক্তি লাভ কৰিছিল। এনডিডিবিৰ পৰিচালনা সঞ্চালক হিচাপে তেওঁ বিশ্বৰ আটাইতকৈ ডাঙৰ দুগ্ধ বিকাশ কাৰ্যসূচী অপাৰেচন ফ্লাদৰ নেতৃত্ব দিছিল।

তেওঁ দিল্লীৰ মাদাৰ ডেইৰীৰ অধ্যক্ষ পদত অধিষ্ঠিত আছিল। ইয়াৰ লগতে তেওঁ আন্তৰ্জাতিক দুগ্ধ ফেডাৰেচনৰ ভাৰতীয় ৰাষ্ট্ৰীয় সমিতিৰ সভাপতি আৰু পিছত হিমাচল প্ৰদেশ চৰকাৰৰ পৰিকল্পনা আয়োগৰ সদস্যও আছিল। তেওঁ বৰ্তমান চৰ্দাৰ পেটেল নৱীকৰণযোগ্য শক্তি গৱেষণা প্ৰতিষ্ঠান আৰু লগতে চাৰুতাৰ আৰোগ্য মণ্ডলৰ অধ্যক্ষ হিচাপে কৰ্মৰত।

ভাৰত চৰকাৰে ২০০১ চনত তেওঁক বাণিজ্য শিতানত ভাৰতৰ তৃতীয় সৰ্বোচ্চ অসামৰিক বঁটা পদ্মভূষণ প্ৰদান কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ ব্যৱসায়ী
শ্ৰেণী:পৰিৱেশ কৰ্মী
শ্ৰেণী:পদ্মভূষণ বঁটা বিজয়ী
ছোফিয়া ৱাডিয়া

ছোফিয়া ৱাডিয়া বা ছোফিয়া কামাচো আছিল কলম্বিয়াত জন্মগ্ৰহণ কৰা এগৰাকী প্ৰাকৃতিক ভাৰতীয় থিয়'ছফিষ্ট, সাহিত্যিক, পেন অল ইণ্ডিয়া চেণ্টাৰৰ প্ৰতিষ্ঠাপক আৰু ইয়াৰ জাৰ্নেল দ্য ইণ্ডিয়ান পেনৰ প্ৰতিষ্ঠাপক সম্পাদিকা।.
ইয়াৰ উপৰিও তেওঁ দ্য ইণ্ডিয়ান ইনষ্টিটিউট অৱ ৱৰ্ল্ড কালচাৰ, বাংগালুৰু (বৰ্তমান বেংগালুৰু)
আৰু এছিয়ান বুক ট্ৰাষ্ট, বম্বে (বৰ্তমান মুম্বাই)ৰ সহ-প্ৰতিষ্ঠাপক আছিল।

জীৱনী

১৯০১ চনত কলম্বিয়াত জন্মগ্ৰহণ কৰা ছোফিয়া কামাচোৱে তেওঁৰ মাতৃভূমি পেৰিছ, লণ্ডন আৰু নিউয়ৰ্কত শিক্ষা গ্ৰহণ কৰে। ১৯২৭ চনত ইউৰোপীয় দেশ ভ্ৰমণলৈ যোৱা ভাৰতীয় থিয়'ছফিষ্ট বি পি ৱাডিয়াক লগ পায়
তেওঁৰ দৰ্শনৰ দ্বাৰা প্ৰভাৱিত হৈ ১৯২৮ চনত তেওঁৰ সৈতে বিবাহপাশত আবদ্ধ হয়। ৱাডিয়াসকলে ইউৰোপৰ বিভিন্ন ঠাইত ইউনাইটেড লজ অৱ থিয়ছফিষ্টৰ কেইবাটাও শাখা প্ৰতিষ্ঠা কৰে আৰু দুখন আলোচনী মুকলি কৰে, দ্য ইণ্ডিয়া পেন আৰু দ্য আৰিয়ান পাথ। আৰু ১৯৪১ চনত নাগৰিকত্বৰ বাবে প্ৰস্তুতি নামৰ দুখন গ্ৰন্থ প্ৰকাশ কৰে। ১৯৪৪ চনত মহাত্মা গান্ধীয়ে লিখা প্ৰস্তাৱনাৰে দ্য ব্ৰাদাৰহুড অৱ ৰিলিজিয়নছৰ দ্বিতীয় সংস্কৰণ ওলায়।

১৯৫৮ চনত স্বামীৰ মৃত্যুৰ পিছতো ছোফিয়া ৱাডিয়াই সামাজিক জীৱন অব্যাহত ৰাখিছিল ফলত মানৱ ইতিহাসত প্ৰথমবাৰৰ বাবে পৃথিৱীৰ ফেডাৰেচনৰ বাবে সংবিধান খচৰা আৰু গ্ৰহণৰ বাবে বিশ্ব সংবিধান সভাৰ আহ্বান হয়।

মৃত্যুৰ

১৯৮৬ চনৰ ২৭ এপ্ৰিলত ৮৫ বছৰ বয়সত তেওঁৰ মৃত্যু হয়।

তথ্য সংগ্ৰহ

শ্ৰেণী:সাহিত্যিক
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
প্ৰদাহ

প্ৰদাহ বা Inflammation (লেটিন inflammatioৰ পৰা) ক্ষতিকৰ উদ্দীপক যেনে জীৱাণু, ধ্বংসগ্ৰস্ত কোষ, বা কোনো উত্তাপকৰ (irritant) ফলত শৰীৰৰ কোষত হোৱা এক জটিল জৈৱিক প্ৰত্যুত্তৰৰ অংশ। প্ৰতিৰক্ষা কোষ, ৰক্ত নলীকা আৰু আণৱিক দ্ৰব্যক সামৰি হোৱাই এক সুৰক্ষাজনিত প্ৰক্ৰিয়া। প্ৰদাহৰ কাম হৈছে কোষৰ আঘাতৰ প্ৰাথমিক কাৰক আঁতৰোৱা, মৃত কোষ আৰু ক্ষতিগ্ৰস্ত কলা চাফা কৰা, আৰু কলাৰ মেৰামতি আৰম্ভ কৰা।

প্ৰদাহৰ দ্ৰুপদী চিহ্নসমূহ হ'ল বিষ, তাপ, ৰঙা পৰা, ফুলা আৰু অকামিলা হোৱা। প্ৰদাহ এক সামগ্ৰিক সঁহাৰি। সেইবাবে ইয়াক সহজাত প্ৰতিৰক্ষাৰ অংশ বুলি ধৰা হয়। ইয়াৰ বিপৰীতে লব্ধ প্ৰতিৰক্ষা প্ৰতিটো বীজাণুৰ বাবে নিৰ্দিষ্ট। প্ৰদাহ কমকৈ হ'লে ক্ষতিকৰ উদ্দীপক (যেনে বেক্টেৰিয়া)ৰ পৰা কলাৰ অধিক ক্ষতি হ'ব পাৰে আৰু জীৱৰ প্ৰাণলৈ টনাটনি হ'ব পাৰে। ইয়াৰ বিপৰীতে দীৰ্ঘম্যাদী প্ৰদাহৰ ফলত hay fever, periodontitis, এথেৰ'স্লেৰ'চিছ, ৰিউমেটইড আৰ্থ্ৰাটিছ আৰু আনকি কৰ্কট ৰোগ (যেনে- পিত্তকোষৰ কৰ্কট) পৰ্যন্ত হ'ব পাৰে। সেইবাবে শৰীৰে প্ৰদাহৰ পৰিমাণ নিয়ন্ত্ৰণ কৰি ৰাখে।

প্ৰদাহক হ্ৰস্বম্যাদী (acute) বা দীঘম্যাদী (chronic) বুলি ভগাব পাৰি। হ্ৰস্বম্যাদী প্ৰদাহ শৰীৰে ক্ষতিকৰ উদ্দীপকৰ উত্তৰত কৰা প্ৰাথমিক প্ৰক্ৰিয়া। ইয়াত তেজৰ পৰা ক্ষতিগ্ৰস্ত কলালৈ প্লাজমা আৰু শ্বেত ৰক্ত কণিকাৰ (বিশেষকৈ গ্ৰেনুল'চাইটসমূহ) সঞ্চালন হয়। ৰক্ত পৰিবহণ তন্ত্ৰ, প্ৰতিৰক্ষা তন্ত্ৰ আৰু ক্ষতিগ্ৰস্ত কলাৰ বিভিন্ন কোষ আদিক সামৰি কেইবাটাও জৈৱৰাসায়নিক প্ৰক্ৰিয়াৰ সন্মিলনত প্ৰদাহ পূৰঠ হয়। প্ৰদাহ দীঘলীয়া হ'লে ইয়াক দীৰ্ঘম্যাদী প্ৰদাহ বোলে, যাৰ ফলত লাহে লাহে প্ৰদাহৰ স্থানলৈ মন'নিউক্লিয়েৰ কোষৰ আগমণ হয় আৰু কলাত একাধাৰে ক্ষতি আৰু আৰোগ্যৰ প্ৰকিৰ্য়া চলি থাকে।

প্ৰদাহ আৰু সংক্ৰমণ একে নহয়। সংক্ৰমণ হ'লে জীৱাণুৰ আৰু শৰীৰৰ প্ৰতিৰক্ষা প্ৰণালীৰ যুঁজ হয়। গতিকে জীৱাণুৰ আগমণত প্ৰদাহৰ ৰূপত দেখা যোৱা সঁহাৰি বুজাবলৈ সংক্ৰমণ শব্দটো ব্যৱহাৰ কৰা হয়। আনহাতে প্ৰদাহ শব্দটোৱে কাৰণ নিৰ্বিশেষে শৰীৰৰ প্ৰতিৰক্ষা-সংবহন প্ৰণালীৰ সঁহাৰিক বুজায়। কিন্তু দুয়োটা শব্দৰে সলনা-সলনিকৈ উপযোগৰ ফলত -itisৰে শেষ হোৱা শব্দ (যিয়ে প্ৰদাহ বুজায়) মাজে মাজে সংক্ৰমণ বুজাবলৈও ব্যৱহাৰ হয়। যেনে- ইউৰেথ্ৰাইটিছ (urethritis)ৰ অৰ্থ কেৱল "প্ৰস্ৰাৱৰ নলীৰ প্ৰদাহ", কিন্তু চিকিৎসা কৰ্মীসকলে ইউৰেথ্ৰাইটিছক প্ৰস্ৰাৱৰ নলীৰ সংক্ৰমণ বুলিয়েই আলোচনা কৰে কাৰণ ইউৰেথ্ৰাইটিছৰ সাধাৰণ কাৰণ হৈছে নলীডালৰ জীৱাণুৰ আক্ৰমণ।

বহু ৰোগত প্ৰদাহৰ লগত জীৱাণুৰ সংক্ৰমণ নহয়- যেনে, এথেৰ'স্লেৰ'চিছ, টাইপ III হাইপাৰছেন্‌ছিটিভিটী, ট্ৰমা, ইস্কেমিয়া আদি। আকৌ কিছুমান ৰোগত জীৱাণুৰ সংক্ৰমণৰ দ্ৰুপদী প্ৰদাহ প্ৰক্ৰিয়া দেখা নাযায়। যেনে- পাৰাচাইট'চিছ, ইয়'চিন'ফিলিয়া।

তথ্যসূত্ৰ

শ্ৰেণী:চিকিৎসা বিজ্ঞান
ছিলঠীয়া ভাষা

ছিলঠীয়া ( (ছিলটি), ) বা ছিলেটি ভাষা বাংলাদেশৰ উত্তৰ-পূৰ্বাঞ্চলত অৱস্থিত ছিলঠ বিভাগ; অসমৰ হোজাই জিলা আৰু বৰাক উপত্যকা; আৰু ত্ৰিপুৰাৰ কিছু অংশত প্ৰচলিত ভাষা। লগতে, যিহেতু বাংলাদেশৰ ছিলঠ বিভাগৰ ছিলঠ পূব অঞ্চলত আৰু বাংলা ভাষাৰ মানক ৰূপটো পশ্চিম আঞ্চলিক বাংলা নাদিয়াৰ ওপৰত ভিত্তি কৰি গঢ় লৈ উঠিছে, সেয়েহে বাংলা ভাষাৰ মূল ৰূপৰ পৰা ই ভাষা যথেষ্ট পৃথক। যি ১১.৮ মিলিয়ন ভাষাভাষীৰে বিশ্বৰ ৯৭ নম্বৰ বৃহত্তম ভাষা হিচাপে স্বীকৃতি লাভ কৰিছে। এই ভাষা ছিলঠীয়া নাগৰী লিপিৰ সহায়ত লিখা হয়।

বাহ্যিক সংযোগ

তথ্যসূত্ৰ

শ্ৰেণী:ভাষা
শ্ৰেণী:ভাৰতৰ ভাষা
শ্ৰেণী:অসমৰ ভাষা আৰু লিপি
শ্ৰেণী:ছিলেটী
শ্ৰেণী:বাংলাদেশৰ ভাষা
অতুল লহকৰ

অতুল লহকৰ এজন অসমীয়া চেলিব্ৰেটী ৰান্ধনি তথা উদ্যোগী। অসমীয়া পৰম্পৰাগত খাদ্যক জনপ্ৰিয় কৰাত তেওঁ বিশেষ ভূমিকা লৈছে। লহকৰে অসমৰ বিভিন্ন ঠাইৰ পৰা সংগ্ৰহ কৰা ২০০ ৰো অধিক ৰন্ধন কলাৰ গৱেষণা কৰিছে আৰু এইসমূহ নথিভুক্ত কৰিছে। তেওঁ দূৰৰ্দশনৰ ৰন্ধন বিষয়ক অনুষ্ঠানত ভাগ লোৱা এগৰাকী জনপ্ৰিয় ব্যক্তি।

সংক্ষিপ্ত জীৱনী

অতুল লহকৰৰ জন্ম হৈছিল তেজপুৰত।এটি অৰ্থনৈতিকভাৱে পিছপৰা পৰিয়ালত জন্ম গ্ৰহণ কৰাৰ বাবে, লহকৰে তেওঁৰ আঠোজন ভাই-ভনীৰ সৈতে, জীৱনৰ বিভিন্ন পৰ্যায়ত বিভিন্ন কষ্টৰ সন্মুখীন হৈছিল। ১৯৯০ চনৰ ভিতৰত তেওঁ তেজপুৰত পঢ়া শেষ কৰি ১৯৯২ চনত নিজৰ গৃহচহৰ এৰি গুৱাহাটীত নতুন জীৱন আৰম্ভ কৰাৰ সিদ্ধান্ত লয়। ১৯৯৪ চনত তেওঁ তেওঁৰ ডাঙৰ ভনীয়েকৰ চিকিৎসাৰ বাবে চেন্নাইত থাকোঁতে এজন বিক্ৰেতাই তেওঁৰ গ্ৰাহকসকলক, প্ৰতিদিনে ৰাতিপুৱাৰ পৰা সন্ধিয়ালৈ ধৰ্মীয়ভাৱে ৰন্ধা বিৰিয়ানী খুৱাই থকা দেখে। এই সৰু ঘটনাটোৱে তেওঁক প্ৰভাৱিত কৰে আৰু ৰন্ধনকে জীৱিকা ৰূপে গ্ৰহণ কৰাৰ সিদ্ধান্তৰে, চেন্নাইৰ পৰা উভতি অহাৰ পিছতে বৰপেটাত তেওঁৰ কৰ্মজীৱন আৰম্ভ কৰে। ২০২২ চনত তেওঁ গুৱাহাটীৰ নাৰিকল বাৰীত আৰম্ভ কৰিছে হুৰুম।

লহকৰ এটি পুত্ৰ সন্তানৰ পিতৃ।

বাহ্যিক সংযোগ

ইউটিউব
ইউটিউব, অনুভৱ চাপ্ৰাৰ সৈতে

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
অৰ্চনা ভট্টাচাৰ্য

অৰ্চনা ভট্টাচাৰ্য (জন্ম-১৯৪৮) এগৰাকী ভাৰতীয় পদাৰ্থ বিজ্ঞানী। তেখেতে আয়নমণ্ডলীয় পদাৰ্থ বিজ্ঞান, ভূচুম্বকত্ব, মহাকাশৰ বতৰ আদি বিষয়ত গৱেষণা কৰিছে। তেখেত নৱী মুম্বাইস্থিত, "ভাৰতীয় ভূচুম্বকীয় প্ৰতিষ্ঠান"ৰ সঞ্চালক আছিল।

শিক্ষা

অৰ্চনা ভট্টাচাৰ্যই ১৯৬৭ চনত দিল্লী বিশ্ববিদ্যালয়ৰ পৰা বিজ্ঞান শাখাত স্নাতক ডিগ্ৰী লাভ কৰে। ১৯৬৯ চনত একেখন শিক্ষানুষ্ঠানৰ পৰাই তেখেতে স্নাতকোত্তৰ ডিগ্ৰী অৰ্জন কৰে। ১৯৬৪ চনৰ পৰা ১৯৬৯ চনলৈকে তেখেতে "ভাৰতীয় বিজ্ঞান প্ৰতিভা"ৰ জলপানি লাভ কৰে। ১৯৭৫ চনত তেখেতে নৰ্থৱেষ্টাৰ্ন বিশ্ববিদ্যালয়ৰ পৰা পদাৰ্থ বিজ্ঞানত ডক্তৰেট ডিগ্ৰী আহৰণ কৰে। তেখেতে পদাৰ্থ বিজ্ঞানৰ তাত্ত্বিক ঘনীভূত পদাৰ্থৰ ক্ষেত্ৰখনত কাম কৰিছিল।

তথ্যসংগ্ৰহ

শ্ৰেণী: ভাৰতীয় পদাৰ্থ বিজ্ঞানী
শ্ৰেণী: ভাৰতীয় মহিলা পদাৰ্থ বিজ্ঞানী
শ্ৰেণী:ভাৰতৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
সুখদেৱ থাপাৰ

সুখদেৱ থাপাৰ (১৯০৭ চনৰ ১৫ মে' – ১৯৩১ চনৰ ২৩ মাৰ্চ) ভাৰতৰ স্বাধীনতাৰ বাবে ব্ৰিটিছ চৰকাৰৰ বিৰুদ্ধে যুঁজ দিয়া এজন ভাৰতীয় স্বাধীনতা সংগ্ৰামী। হিন্দুস্তান ছ'চিয়েলিষ্ট ৰিপাব্লিকান এছ'চিয়েচনৰ সদস্য হিচাপে ১৯৩১ চনৰ ২৩ মাৰ্চত শিৱৰাম ৰাজগুৰু আৰু ভগত সিঙৰ সৈতে ফাঁচি দিয়া হয়।
]]–পাকিস্তান সীমান্তত ভগত সিং, ৰাজগুৰু আৰু সুখদেৱৰ মূৰ্তি

সুখদেৱ থাপাৰৰ প্ৰাৰম্ভিক জীৱন

১৯০৭ চনৰ ১৫ মে'ত ব্ৰিটিছ ৰাজত্বৰ সময়ত পঞ্জাৱৰ পুৰণি লুধিয়ানাৰ নাউঘৰা অঞ্চলত ৰামলাল থাপাৰ আৰু ৰালী দেৱীৰ ঘৰত সুখদেৱ থাপাৰৰ জন্ম হয়।

তেওঁ পাঞ্জাবী খাত্ৰী সম্প্ৰদায়ৰ আছিল আৰু পিতৃৰ মৃত্যুৰ পাছত তেওঁক ককাক লালা অচিন্ত্ৰামে ডাঙৰ-দীঘল কৰিছিল।

বিপ্লৱী কাৰ্যকলাপ

হিন্দুস্তান ছ’চিয়েলিষ্ট ৰিপাব্লিকান এছ’চিয়েচন

সুখদেৱ থাপাৰ হিন্দুস্তান ছ’চিয়েলিষ্ট ৰিপাব্লিকান এছ’চিয়েশ্যন আৰু নজোৱান ভাৰত সভাৰ সদস্য আছিল। তেওঁ পঞ্জাৱ আৰু উত্তৰ ভাৰতৰ অন্যান্য অঞ্চলতো বিপ্লৱী আন্দোলন আৰম্ভ কৰে। তেওঁ এইচ এছ আৰ এৰ পঞ্জাব ইউনিটৰ মুৰব্বী আছিল আৰু সিদ্ধান্ত গ্ৰহণৰ ক্ষেত্ৰত গুৰুত্বপূৰ্ণ ভূমিকা পালন কৰিছিল।

১৯২৯ চনত কাৰাগাৰত অনশন কৰাকে ধৰি কেইবাটাও বিপ্লৱী অনুষ্ঠানত অংশগ্ৰহণ কৰিছিল সুখদেৱে। লাহোৰ ষড়যন্ত্ৰ গোচৰত (১৯২৯–১৯৩০) আক্ৰমণৰ বাবে তেওঁ বেছিকৈ পৰিচিত। ১৯২৮ চনৰ ১৭ ডিচেম্বৰত জ্যেষ্ঠ নেতা লালা লাজপত ৰায়ৰ ভয়ানক মৃত্যুৰ প্ৰতিশোধ ল’বলৈ ভগত সিং আৰু শিৱৰাম ৰাজগুৰুৱে সহকাৰী আৰক্ষী অধীক্ষক জন পি চণ্ডাৰছৰ হত্যাকাণ্ডৰ ভূমিকাৰ বাবেও তেওঁ পৰিচিত।

১৯৩১ চনৰ ২৩ মাৰ্চত থাপাৰ, ভগত সিং আৰু শিৱৰাম ৰাজগুৰুক লাহোৰ কেন্দ্ৰীয় কাৰাগাৰত ফাঁচি দিয়া হয়। "নিউয়ৰ্ক টাইমছ"তো প্ৰকাশ পাইছিল।

ৰক্ষণশীলসকলে ফাঁচিৰ মাত্ৰ কেইসপ্তাহমান আগতে স্বাক্ষৰিত গান্ধী-আৰউইন চুক্তিক ব্ৰিটিছ সাম্ৰাজ্যৰ কৰ্তৃত্ব দুৰ্বল বুলি গণ্য কৰিছিল। ব্ৰিটিছ আৰক্ষী বিষয়াক হত্যা কৰাৰ অপৰাধত দোষী সাব্যস্ত হোৱা তিনিজন লোকৰ মৃত্যুদণ্ড যদি ব্ৰিটিছ চৰকাৰ বা ভাৰতৰ ভাইচৰয়ে হ্ৰাস কৰিলেহেঁতেন তেন্তে সংসদত ইতিমধ্যে দুৰ্বল হৈ পৰা ব্ৰিটিছ চৰকাৰক সমালোচনা কৰাৰ সুযোগ কনজাৰ্ভেটিভসকলক আৰু অধিক সুযোগ দিলেহেঁতেন।

উত্তৰাধিকাৰী

ভগত সিং আৰু ৰাজগুৰুৰ সৈতে সুখদেৱক দাহ কৰা হুছেইনীৱালাত ৰাষ্ট্ৰীয় শ্বহীদ স্মৃতিসৌধ। তেওঁৰ স্মৃতিত ২৩ মাৰ্চত শ্বহীদ দিৱস পালন কৰা হয়। স্মৃতিসৌধত তেওঁক শ্ৰদ্ধাঞ্জলি জনোৱা হয়।

দিল্লী বিশ্ববিদ্যালয়ৰ এখন মহাবিদ্যালয় শ্বহীদ সুখদেৱ কলেজ অৱ বিজনেছ ষ্টাডিজৰ নাম সুখদেৱৰ স্মৃতিত ৰখা হৈছিল। ১৯৮৭ চনৰ আগষ্ট মাহত ইয়াৰ প্ৰতিষ্ঠা কৰা হয়।

সুখদেৱৰ জন্মস্থান লুধিয়ানাত অমৰ শ্বহীদ সুখদেৱ থাপাৰ আন্তঃৰাজ্যিক বাছ টাৰ্মিনেলৰ মূল বাছ ষ্টেণ্ড।

তথ্যৰ উৎস

অধিক পঢ়ক

শ্ৰেণী:মৃত ব্যক্তি
শ্ৰেণী:বিপ্লৱী
শ্ৰেণী:পঞ্জাব, ভাৰতৰ ব্যক্তি
হাপি (দেৱতা)

হাপি হৈছে প্ৰাচীন মিচৰীয় ধৰ্মত নীল নদীৰ বাৰ্ষিক বানৰ দেৱতা। বানৰ ফলত নদীখনৰ পাৰত পলসুৱা মাটি জমা হৈছিল আৰু ইয়াৰ ফলত মিচৰীয়সকলে কৃষিকাৰ্ষ কৰিব পাৰিছিল। হাপি মিচৰীয় লোকসকলৰ মাজত জনপ্ৰিয় আছিল। হাপিৰ উপাধিসমূহৰ ভিতৰত "মৎস্য আৰু জলাশয়ৰ পক্ষীৰ প্ৰভু" আৰু "গছ-বনানি অনা নদীখনৰ প্ৰভু।" হাপিক সাধাৰণতে উভয়লিংগধাৰী হিচাপে চিত্ৰিত কৰা হয়। তেওঁৰ উদৰ অঞ্চল বৃহৎ আৰু স্তন তললৈ হালি পৰা। তেওঁ কঁকালত বস্ত্ৰ আৰু নকল দাড়ি পৰিধান কৰে।

কিম্বদন্তি

নীল নদীত হোৱা বাৰ্ষিক বানক হাপিৰ আগমন বুলি কোৱা হৈছিল। হাপিৰ পন্থ মূলতঃ এলিফেণ্টাইন নামৰ প্ৰথম কেটাৰেক্টত অৱস্থিত আছিল। বাৰ্ষিক বানৰ প্ৰয়োজনীয় প্ৰবাহৰ স্থিৰ মাত্ৰা নিশ্চিত কৰিবলৈ তেওঁৰ পুৰোহিতসকলে পূজা-সেৱাৰ বিধি পালন কৰিছিল। এলিফেণ্টাইনত বানপানীৰ মাত্ৰা ভৱিষ্যদ্বাণী কৰিবলৈ চৰকাৰী নাইলোমিটাৰ, যিটো জোখ-মাখৰ যন্ত্ৰ, সযতনে নিৰীক্ষণ কৰা হৈছিল আৰু তেওঁৰ পুৰোহিতসকলে নিশ্চয় ইয়াৰ নিৰীক্ষণৰ প্ৰতি অন্তৰংগভাৱে চিন্তিত আছিল।

হাপিক নীল নদীৰ দেৱতা হিচাপে গণ্য কৰা হোৱা নাছিল বৰঞ্চ বানৰ দেৱতা হিচাপেহে গণ্য কৰা হৈছিল। আৰু শস্যৰ দেৱতা "নেপাৰৰ প্ৰভু" বুলিও গণ্য কৰা হৈছিল।

বিৱৰণ

ভুৱা দাড়ি লগোৱা হাপিক নীল নদীৰ উৰ্বৰতাৰ প্ৰতিনিধিত্ব হিচাপে লম্বা স্তন আৰু ডাঙৰ পেটৰ সৈতে চিত্ৰিত কৰা হৈছিল যদিও তেওঁ পুৰুষ। তেওঁক সাধাৰণতে নীলা বা সেউজীয়া আৱৰণ দিয়া হৈছিল কিন্তু এই দাবীত কিছুমান ইজিপ্তবিজ্ঞানীয়ে, যেনে বাছাম এল শ্বামমাই বিতৰ্ক কৰিছে।

চিত্ৰভাণ্ডাৰ

তথ্য সংগ্ৰহ

শ্ৰেণী:প্ৰাচীন ইজিপ্তৰ দেৱ-দেৱী
শ্ৰেণী:প্ৰাচীন ইজিপ্ট
ৰম্বাছ

যি চতুৰ্ভূজৰ চাৰিডাল বাহু সমান আৰু দুই বিপৰীতযোৰ কোণ সমান তাকেই ৰম্বাছ (Rhombus) বোলা হয়।

বৈশিষ্ট্য

ৰম্বাছৰ চাৰিটা বাহুৰ দৈঘ্য সমান,
ৰম্বাছৰ বিপৰীত কোন সমান,
ৰম্বাছৰ কৰ্ণ দুডালৰ দৈঘ্য অসমান আৰু ইহঁতে পৰস্পৰক লম্বভাৱে সমদ্বিখণ্ডিত কৰে,
প্ৰতিটো বৰ্গক্ষেত্ৰ একোটা বিশেষ ৰম্বাছ, কিন্তু প্ৰতিটো ৰম্বাছ বৰ্গক্ষেত্ৰ নহয়।
ৰম্বাছৰ পৰিসীমা নিৰ্ণয়ৰ সূত্ৰ হৈছে

সেই অনুসৰি 5 cm বাহু দৈঘ্যৰ এটা ৰম্বাছৰ পৰিসীমা হ'ব

ইয়াৰ ক্ষেত্ৰফল হৈছে য'ত b = ভূমি আৰু h = উন্নতি

তথ্য সংগ্ৰহ

বাহ্যিক সংযোগ

Parallelogram and Rhombus - Animated course (Construction, Circumference, Area)
Rhombus definition. Math Open Reference With interactive applet.
Rhombus area. Math Open Reference Shows three different ways to compute the area of a rhombus, with interactive applet.

শ্ৰেণী:বহুভুজ
মোক্ষ

মোক্ষ (; ), বিমোক্ষ, বিমুক্তি বা মুক্তি হিন্দুধৰ্ম, বৌদ্ধধৰ্ম, জৈনধৰ্ম আৰু শিখধৰ্মত বহুলভাৱে ব্যৱহৃত এক আধ্যাত্মিক ধাৰণা, যি মূলতঃ মুক্তি বা বন্ধনৰ পৰা উন্মুক্ততা বুজায়।

ধৰ্মদৰ্শনত মোক্ষৰ দুটা মুখ্য অৰ্থ-ক্ষেত্ৰ দেখা যায়: সংসাৰ (জন্ম-মৃত্যু-পুনৰ্জন্ম) চক্ৰৰ পৰা মুক্তি; আৰু জ্ঞানতাত্ত্বিক বা মনস্তাত্ত্বিক অৰ্থত অজ্ঞান বা অবিদ্যাৰ পৰা মুক্তি, আত্ম-জ্ঞান, আত্ম-সাক্ষাৎকাৰ, স্ব-চেতনা।

হিন্দু পৰম্পৰাত মোক্ষক মানুহৰ চাৰিটা পুৰুষাৰ্থৰ ভিতৰত সৰ্বোচ্চ বুলি প্ৰায় আলোচনা কৰা হয়। ধৰ্ম (নৈতিক/শৃঙ্খলিত জীৱন), অৰ্থ (জীৱিকা/সমৃদ্ধি), কাম (আনন্দ/ইচ্ছাপূৰণ), আৰু মোক্ষ, চাৰিওটা জীৱনৰ লক্ষ্য।।

ব্যুৎপত্তি

মোক্ষ শব্দৰ উৎস সংস্কৃত ধাতু মুচ্‌ (“মুক্ত কৰা, এৰি দিয়া, উন্মুক্ত কৰা”)ৰ পৰা আহিছে।

জৈন শাস্ত্ৰীয় ব্যাখ্যাত কেতিয়াবা মোহ (আসক্তি) + ক্ষয় (নাশ) মিলাই “আসক্তিৰ বিনাশ” ৰূপেও এই পদৰ ব্যাখ্যা কৰা হয়।

সংজ্ঞা আৰু মূল ধাৰণা

মোক্ষ বুলিলে “মুক্তি” বুজালেও, কিহৰ পৰা মুক্তি আৰু কেনেকৈ মুক্তি, এই প্ৰশ্নত বিভিন্ন ভাৰতীয় দৰ্শন পৰম্পৰাৰ উত্তৰ ভিন্ন।

কিছুমান পৰম্পৰাত নৈতিক কৰ্ম বা আচৰণক উত্তম পথ গণ্য কৰা হয়, কিছুমানত ভক্তি, কিছুমানত ধ্যান-যোগ, আৰু কিছুমানত আত্মজ্ঞানক মুখ্য গণ্য কৰা হয়। মোক্ষক জীৱিত অৱস্থাতেই লাভ কৰা যায় বুলিও বহু ধাৰাত (জীৱনমুক্তি) কোৱা হয়; আন কিছুমানত মৃত্যুৰ পাছতহে সম্ভৱ বুলি ধৰা হয়।

সংসাৰৰ পৰা মুক্তি

সংসাৰৰ (জন্ম-পুনৰ্জন্ম) ধাৰণা বিকশিত হোৱাৰ লগে লগে মোক্ষক বহু সময়ত “দুখ" বা "ক্লেশ" চক্ৰৰ অন্ত বুলি বৰ্ণনা কৰা হয়। অৰ্থাৎ পুনঃ জন্ম নোহোৱাকৈ “বন্ধন” শেষ হোৱা অৱস্থা।

জ্ঞানতাত্ত্বিক বা মনস্তাত্ত্বিক অৰ্থ: অজ্ঞানৰ পৰা মুক্তি

এই অৰ্থত মোক্ষ মানে আত্ম-সাক্ষাৎকাৰ বা স্ব-জ্ঞান, অবিদ্যা/ভ্ৰম/অধ্যাস আদিৰ পৰা মুক্তি, য’ত মানুহৰ চেতনা অধিক “অবাধ” হৈ উঠে। ই বহু বেদান্তীয় আৰু যোগ-ভিত্তিক ব্যাখ্যাত ব্যৱহৃত হয়।

সমাৰ্থক আৰু নিকট-ধাৰণা

কিছুমান গ্ৰন্থ আৰু ধাৰাত মোক্ষ, নিৰ্বাণ, কৈৱল্য আদি শব্দ একে ধৰণে ব্যৱহাৰ হোৱা দেখা যায়, কিন্তু বিভিন্ন ধৰ্ম আৰু দৰ্শন-পৰম্পৰাত ইয়াৰ সূক্ষ্ম অৰ্থভেদ থাকে।

উদাহৰণস্বৰূপে, বৌদ্ধধৰ্মত "নিৰ্বাণ" অধিক প্ৰচলিত, আৰু আত্ম (অত্তা/আত্মন) ধাৰণাৰ বিষয়ে বৌদ্ধ আৰু হিন্দু দৰ্শনৰ মূল ধাৰণা ভিন্ন।

References
মাৰিয়া ফাৰ্নাণ্ডা এৰিষ্টিজাবাল

মাৰিয়া ফাৰ্নাণ্ডা এৰিষ্টিজাবাল উৰিয়া (ইংৰাজী: María Fernanda Aristizábal Urrea; জন্ম: ১৯ জুন ১৯৯৭) এগৰাকী কলম্বিয়ান সৌন্দৰ্য প্ৰতিযোগিতাৰ খিতাপ বিজয়ী, যিয়ে চিনিয়ৰিটা কলম্বিয়া ২০১৯ জয় কৰিছিল। এৰিষ্টিজাবাল হৈছে কুইণ্ডিঅ’ বিভাগৰপৰা মিছ কলম্বিয়া আৰু মিছ ইউনিভাৰ্ছ কলম্বিয়া জয় কৰা প্ৰথমগৰাকী প্ৰতিনিধি। এৰিষ্টিজাবালে মিছ ইউনিভাৰ্ছ ২০২২ ত কলম্বিয়াক প্ৰতিনিধিত্ব কৰিছিল আৰু শীৰ্ষ ১৬ গৰাকীৰ ভিতৰত স্থান লাভ কৰিছিল।

প্ৰাথমিক জীৱন

এৰিষ্টিজাবালৰ জন্ম ১৯৯৭ চনৰ ১৯ জুনত কলম্বিয়াৰ কুইণ্ডিঅ’ৰ আৰ্মেনিয়াত হৈছিল। তেওঁৰ পিতৃ বাৰ্নাৰ্ডো আলোনচো এৰিষ্টিজাবাল ফ্ৰাঙ্কো আৰু মাতৃ বেৰ্থা লুচিয়া উৰিয়া পোচো। এৰিষ্টিজাবালে নিজৰ চহৰৰ ক’লেজিঅ’ ফ্ৰান্সিঁচকানো চাণ লুই ৰে’ত প্ৰাথমিক আৰু উচ্চ মাধ্যমিক শিক্ষা সম্পূৰ্ণ কৰে। পৰৱৰ্তী সময়ত তেওঁ ২০২১ চনৰ জুলাই মাহত মেডেলিনৰ লুই আমীগো কেথলিক ইউনিভাৰ্চিটিৰপৰা সামাজিক যোগাযোগ বিষয়ত ডিগ্ৰী লাভ কৰে।

সৌন্দৰ্য প্ৰতিযোগিতা

চিনিয়ৰিটা কলম্বিয়া ২০১৯-২০২০

এৰিষ্টিজাবালে ২০১৯ চনত মিছ কুইণ্ডিঅ’ ২০১৯ জয় কৰি নিজৰ সৌন্দৰ্য প্ৰতিযোগিতাৰ কেৰিয়াৰ আৰম্ভ কৰিছিল। এই খিতাপে তেওঁক কুইণ্ডিঅ’ বিভাগক প্ৰতিনিধিত্ব কৰি চিনিয়ৰিটা কলম্বিয়া ২০১৯ প্ৰতিযোগিতাত অংশগ্ৰহণৰ সুযোগ দিয়ে। বিদায়ী খিতাপধাৰী গেব্ৰিয়েলা টাফুৰে তেওঁক মিছ কলম্বিয়া ২০২০ৰ মুকুট পিন্ধাইছিল আৰু তেওঁ কুইণ্ডিঅ’ বিভাগৰপৰা এই খিতাপ জয় কৰা প্ৰথমগৰাকী প্ৰতিনিধি আছিল। মিছ কলম্বিয়া হিচাপে তেওঁ মিছ ইউনিভাৰ্ছ ২০২০ত কলম্বিয়াক প্ৰতিনিধিত্ব কৰাৰ কথা আছিল। ২০২০ চনৰ জুন মাহত নাটালি একৰমেনে মিছ ইউনিভাৰ্ছৰ কলম্বিয়ান ফ্ৰেঞ্চাইজীৰ মালিকীস্বত্ব লাভ কৰে আৰু নিশ্চিত কৰে যে কলম্বিয়ান প্ৰতিনিধি বাছনি কৰিবলৈ "মিছ ইউনিভাৰ্ছ কলম্বিয়া" নামৰ এখন নতুন প্ৰতিযোগিতা অনুষ্ঠিত হ’ব আৰু এৰিষ্টিজাবাল মিছ ইউনিভাৰ্ছলৈ নাযাব।

মিছ ইউনিভাৰ্ছ ২০২২

মিছ কলম্বিয়া হিচাপে নিজৰ কাৰ্যকাল সমাপ্ত কৰাৰ পাছত তেওঁক মিছ ইউনিভাৰ্ছ কলম্বিয়া ২০২২ হিচাপে নিযুক্তি দিয়াৰ বাবে আলোচনা আৰম্ভ হয়। এক চুক্তিত উপনীত হোৱাৰ পিছত, ৬ এপ্ৰিল ২০২২ তাৰিখে এখন সংবাদ-মেলৰ জৰিয়তে তেওঁক মিছ ইউনিভাৰ্ছ ২০২২ ত কলম্বিয়াৰ প্ৰতিনিধি হিচাপে ঘোষণা কৰা হয়। ইয়াৰ ফলস্বৰূপে, চিনিয়ৰিটা কলম্বিয়া ২০২১ৰ প্ৰথম ৰানাৰ্ছ-আপ নাটালিয়া লোপেজ (তেওঁ কুইণ্ডিঅ’ বিভাগৰ) মিছ ইণ্টাৰনেশ্যনেল ২০২২ ত প্ৰতিদ্বন্দ্বিতা কৰিবলৈ তেওঁৰ স্থানত স্থলাভিষিক্ত হয়। ৭১সংখ্যক মিছ ইউনিভাৰ্ছ প্ৰতিযোগিতাৰ অন্তত তেওঁ শীৰ্ষ ১৬ গৰাকীৰ ছেমিফাইনেলিষ্ট হিচাপে নিজৰ যাত্ৰা সমাপ্ত কৰে।

তথ্যসূত্ৰ

শ্ৰেণী:মডেল
শ্ৰেণী:সৌন্দৰ্য প্ৰতিযোগী
অপবিজ্ঞান

[[

বিজ্ঞান আৰু ছদ্মবিজ্ঞানৰ মাজত সীমা নিৰ্ধাৰণৰ বৈজ্ঞানিক, দাৰ্শনিক আৰু ৰাজনৈতিক প্ৰভাৱ আছে। দাৰ্শনিকসকলে বিজ্ঞানৰ প্ৰকৃতি আৰু বৈজ্ঞানিক তত্ত্ব আৰু ছদ্মবৈজ্ঞানিক বিশ্বাসৰ মাজত সীমা অংকন কৰাৰ সাধাৰণ মাপকাঠী সম্পৰ্কে বিতৰ্ক কৰে যদিও "সৃষ্টিবাদ, জ্যোতিষ, হোমিঅ'পেথী, কিৰ্লিয়ান ফটোগ্ৰাফী, ডাউছিং, ইউফ'লজী, প্ৰাচীন মহাকাশচাৰী তত্ত্ব, হ'ল'কাষ্ট অস্বীকাৰ, ভেলিকোভস্কিয়ান বিপৰ্যয়বাদ, আৰু জলবায়ু পৰিৱৰ্তন"ৰ লগত অপবিজ্ঞান জড়িত থকাৰ বিষয়ে ব্যাপক সহমত আছে ।" শেহতীয়া অভিজ্ঞতাভিত্তিক গৱেষণাই দেখুৱাইছে যে ছদ্মবৈজ্ঞানিক বিশ্বাসত লিপ্ত হোৱা ব্যক্তিসকলে সাধাৰণতে প্ৰমাণৰ মাপকাঠী কমকৈ দেখুৱায়, অৰ্থাৎ সিদ্ধান্তত উপনীত হোৱাৰ আগতে তেওঁলোকক প্ৰায়ে যথেষ্ট কম প্ৰমাণৰ প্ৰয়োজন হয়। ইয়াক 'জাম্প-টু-কনক্লুচন' পক্ষপাতিত্ব হিচাপে উদ্ভাৱন কৰিব পাৰি যিয়ে ছদ্মবৈজ্ঞানিক বিশ্বাসৰ বিস্তাৰ বৃদ্ধি কৰিব পাৰে। ছদ্মবিজ্ঞানক সম্বোধন কৰাটো বিজ্ঞান শিক্ষা আৰু বৈজ্ঞানিক সাক্ষৰতা বিকাশৰ অংশ।

অপবিজ্ঞানৰ বিপজ্জনক প্ৰভাৱ থাকিব পাৰে। উদাহৰণস্বৰূপে, ছদ্মবৈজ্ঞানিক ভেকচিন বিৰোধী সক্ৰিয়তা আৰু বিকল্প ৰোগৰ চিকিৎসা হিচাপে হোমিঅ'পেথিক প্ৰতিকাৰৰ প্ৰচাৰৰ ফলত মানুহে প্ৰমাণিত স্বাস্থ্য উপকাৰৰ গুৰুত্বপূৰ্ণ চিকিৎসা চিকিৎসা ত্যাগ কৰিব পাৰে, যাৰ ফলত অসুস্থতা আৰু মৃত্যু হ'ব পাৰে। তদুপৰি সংক্ৰামক ৰোগৰ বৈধ চিকিৎসা চিকিৎসা অস্বীকাৰ কৰা লোকসকলে আনক বিপদত পেলাব পাৰে। বৰ্ণ আৰু জাতিগত শ্ৰেণীবিভাজনৰ বিষয়ে ছদ্মবৈজ্ঞানিক তত্ত্বই বৰ্ণবাদ আৰু গণহত্যাৰ সূচনা কৰিছে।

অপবিজ্ঞান শব্দটোক বিশেষকৈ ইয়াৰ যোগানকাৰীসকলে প্ৰায়ে অপমানজনক বুলি গণ্য কৰে, কাৰণ ইয়াৰ পৰা অনুমান কৰিব পাৰি যে কিবা এটাক বিজ্ঞান হিচাপে ভুলকৈ বা আনকি প্ৰতাৰণামূলকভাৱে উপস্থাপন কৰা হৈছে। সেয়েহে অপবিজ্ঞানৰ অনুশীলনকাৰী আৰু সমৰ্থকসকলে এই বৈশিষ্ট্যৰ বিষয়ে সঘনাই বিতৰ্ক কৰে।

ব্যুৎপত্তিবিজ্ঞান

pseudoscience শব্দটো গ্ৰীক মূল pseudo ৰ পৰা উদ্ভৱ হৈছে যাৰ অৰ্থ হৈছে "মিছা" আৰু ইংৰাজী science শব্দটো, লেটিন শব্দ scientia ৰ পৰা আহিছে, যাৰ অৰ্থ হৈছে "জ্ঞান"। যদিও এই শব্দটো অন্ততঃ ১৮ শতিকাৰ শেষৰ ফালৰ পৰাই ব্যৱহৃত হৈ আহিছে (যেনে, ১৭৯৬ চনত জেমছ পেটিট এণ্ড্ৰুজে ৰসায়ন বিজ্ঞানৰ উল্লেখ কৰি), ছদ্মবিজ্ঞানক বাস্তৱ বা সঠিক বিজ্ঞানৰ পৰা পৃথক বুলি গ্ৰহণ কৰা ধাৰণাটো ১৯ শতিকাৰ মাজভাগত অধিক ব্যাপক হোৱা যেন লাগে। "ছ্যুডো-ছায়েন্স"ৰ প্ৰাৰম্ভিক ব্যৱহাৰৰ ভিতৰত ১৮৪৪ চনত নৰ্দাৰ্ণ জাৰ্নেল অৱ মেডিচিনৰ ৩৮৭ নং সংখ্যাত প্ৰকাশিত এটা প্ৰবন্ধত এইদৰে লিখা আছিল:

১৮৪৩ চনত ফৰাচী শৰীৰবিজ্ঞানী ফ্ৰান্সোৱা মেগেণ্ডীয়ে এই শব্দটোৰ পূৰ্বৰ ব্যৱহাৰ কৰিছিল, যিয়ে ফ্ৰেন'লজীক "বৰ্তমানৰ এটা ছদ্ম বিজ্ঞান" বুলি উল্লেখ কৰে। ২০ শতিকাৰ সময়ছোৱাত বৈজ্ঞানিক বুলি দাবী কৰা পৰিঘটনাৰ ব্যাখ্যা বৰ্ণনা কৰিবলৈ এই শব্দটো অপমানজনকভাৱে ব্যৱহাৰ কৰা হৈছিল, কিন্তু এইবোৰ প্ৰকৃত নিৰ্ভৰযোগ্য পৰীক্ষামূলক প্ৰমাণৰ দ্বাৰা সমৰ্থিত হোৱা নাছিল।

তথ্যসূত্ৰ

শ্ৰেণী:অপবিজ্ঞান
নিউ ইণ্ডিয়া সমাচাৰ

নিউ ইণ্ডিয়া সমাচাৰ হৈছে ভাৰত চৰকাৰে ২০২০ চনৰ ১৫ আগষ্টত আৰম্ভ কৰা এখন পষেকীয়া ই-পত্ৰিকা। এইটো বিউৰ’ অফ আউটৰিচ এণ্ড কমিউনিকেশ্বন (BOC) দ্বাৰা প্ৰকাশিত হয়, যি তথ্য আৰু সম্প্ৰচাৰ মন্ত্ৰণালয়ৰ অধীনত চলা এটি সংবাদ সংগঠন।

এই ই-পত্ৰিকাখনৰ মুখ্য উদ্দেশ্য হৈছে ভাৰত চৰকাৰে আৰম্ভ কৰা মুখ্য আঁচনি, পদক্ষেপ, মন্ত্ৰীসভাৰ সিদ্ধান্ত, মন কী বাত অনুষ্ঠান আৰু সাম্প্ৰতিক ঘটনাৰ বিষয়ে তথ্য বিতৰণ কৰা। এইটো ইংৰাজী আৰু ১২টা ভাৰতীয় ভাষাত প্ৰকাশিত হয়— হিন্দী, গুজৰাটী, মাৰাঠী, তামিল, কন্নড়, উৰ্দু, মালয়ালম, তেলুগু, বাংলা, অসমীয়া, পঞ্জাবী আৰু ওড়িয়া। এই পত্ৰিকাখন সংবাদ মাধ্যম, শিক্ষা প্ৰতিষ্ঠান, পঞ্চায়ত আদি বিভিন্ন সংস্থালৈ বিনামূলীয়াকৈ বিতৰণ কৰা হয়। ফলস্বৰূপে প্ৰেছ ইনফৰ্মেশ্যন বিউৰ'ক বিভিন্ন সমালোচক, ইতিহাসবিদ, ৰাজনীতিবিদ আৰু দলসমূহৰ দ্বাৰা প্ৰশ্নৰ সন্মুখীন হ’বলগীয়া হয়। পিছত চৰকাৰে ইংৰাজী সংস্কৰণত এই ভুলটো সংশোধন কৰিছিল।

তথ্যসূত্ৰ

শ্ৰেণী:ভাৰতত প্ৰকাশিত আলোচনী
শ্ৰেণী:অনলাইন আলোচনী